**Plāns Apvienoto Nāciju Organizācijas Bērnu tiesību komitejas noslēguma apsvērumos Latvijai izteikto rekomendāciju izpildes nodrošināšanai laika posmā no 2017.līdz 2018.gadam**

(informatīvā daļa)

**Satura rādītājs**

[**I Plāna kopsavilkums** 4](#_Toc485646501)

[**II Esošās situācijas raksturojums** 4](#_Toc485646502)

[**III. Teritoriālā perspektīva** 20](#_Toc485646503)

[**IV. Ietekmes novērtējums uz valsts un pašvaldību budžetu** 21](#_Toc485646504)

**Tekstā lietotie saīsinājumi**

|  |  |
| --- | --- |
| ANO | Apvienoto Nāciju Organizācija |
| AIM | Aizsardzības ministrija |
| CRC | ANO Bērnu tiesību konvencija |
| IEM | Iekšlietu ministrija |
| IEM IC | Iekšlietu ministrijas Informācijas centrs |
| IZM | Izglītības un zinātnes ministrija |
| KM | Kultūras ministrija |
| KPL | Kriminālprocesa likums |
| LM | Labklājības ministrija |
| MK | Ministru kabinets |
| NPAIS | Nepilngadīgo personu atbalsta informācijas sistēma |
| OPAC | ANO Bērnu tiesību konvencijas papildu protokols par bērnu iesaistīšanu bruņotos konfliktos |
| OPSC  | ANO Bērnu tiesību konvencijas papildu protokols par tirdzniecību ar bērniem, bērna prostitūciju un bērna pornogrāfiju |
| SAM | Satiksmes ministrija |
| TM | Tieslietu ministrija |
| VARAM | Vides aizsardzības un reģionālās attīstības ministrija |
| VBTAI | Valsts bērnu tiesību aizsardzības inspekcija |
| VM | Veselības ministrija |
| VP | Valsts policija |

#

# **I Plāna kopsavilkums**

Plāns ANO Bērnu tiesību komitejas noslēguma apsvērumos Latvijai izteikto rekomendāciju izpildes nodrošināšanai līdz 2021.gadam (turpmāk – Plāns) izstrādāts atbilstoši Ministru kabineta 2016.gada 2.augusta sēdes protokolā nr.38, 36.§ dotajam uzdevumam.

Atbilstoši tam visām ministrijām to kompetences ietvaros uzdots padarīt plaši pieejamas ANO Bērnu tiesību komitejas 2016.gada 29.janvārī noslēguma apsvērumos izteiktās rekomendācijas par Latvijas:

* trešo līdz piekto periodisko ziņojumu par ANO Bērnu tiesību konvencijas izpildi;
* sākotnējiem ziņojumiem par ANO Bērnu tiesību konvencijas papildu protokoliem par:
	+ tirdzniecību ar bērniem, bērna prostitūciju un bērna pornogrāfiju izpildi;
	+ bērnu iesaistīšanu bruņotos konfliktos izpildi.

Vienlaikus arī uzdots veicināt sabiedrības informētību par saistītajiem Latvijas nacionālajiem ziņojumiem un to aizstāvēšanu ANO Bērnu tiesību komitejā.

Par rekomendāciju izpildi atbildīgajām ministrijām sadarbībā ar nevalstiskajām organizācijām uzdots izvērtēt rekomendāciju izpildes iespējas un sniegt informāciju Labklājības ministrijai rekomendāciju izpildes plāna sagatavošanai. Minēto rekomendāciju izpilde jānodrošina atbilstoši izpildes plānam līdz nākošā nacionālā ziņojuma par ANO Bērnu tiesību konvencijas un tās divu papildu protokolu iesniegšanas termiņam (2021.gada 12.maijam).

Plānā aptverti pasākumi, kas izstrādāti, izvērtējot ANO Bērnu tiesību komitejas 2016.gada 29.janvārī noslēguma apsvērumos Latvijai sniegtās rekomendācijas, lai atbilstoši veiktajam izvērtējumam nodrošinātu ANO Bērnu tiesību konvencijas izpildi, kā arī tās divu papildu protokolu par cīņu pret tirdzniecību ar bērniem, bērna prostitūciju un bērna pornogrāfiju un papildu protokolu par cīņu pret bērnu iesaistīšanu bruņotos konfliktos izpildi.

Plāna struktūra veidota, balstoties uz ANO Bērnu tiesību komitejas 2016.gada 29.janvārī Latvijai sniegto noslēguma apsvērumu struktūru.

Plānam nepieciešamās informācijas sagatavošanā piedalījās Aizsardzības ministrija, Ekonomikas ministrija, Finanšu ministrija, Iekšlietu ministrija, Izglītības un zinātnes ministrija, Kultūras ministrija, Satiksmes ministrija, Tieslietu ministrija, Veselības ministrija, Vides aizsardzības un reģionālās attīstības ministrija.

 Plāna izstrādē ievēroti Ministru kabineta 2009.gada 25.augusta noteikumos Nr.970 “Sabiedrības līdzdalības kārtība attīstības plānošanas procesā” noteiktā kārtība sabiedrības iesaistei, publicējot Plāna projektu Valsts kancelejas un Labklājības ministrijas mājaslapā 2017.gada 9.maijā. *Sabiedrības viedoklis par plānu netika saņemts.*

# **II Esošās situācijas raksturojums**

Labklājības ministrija ir izstrādājusi plānu, balstoties uz veikto izvērtējumu par konkrētajām ANO Bērnu tiesību komitejas (turpmāk – Komiteja) Latvijai izteiktajos noslēguma apsvērumos sniegtajām rekomendācijām. Minēto rekomendāciju izvērtēšanā tika iesaistītas gan publiskas institūcijas, gan nevalstisko organizāciju pārstāvji (biedrība “Asociācija Ģimene”, Latvijas Bērnu labklājības tīkls, Ģimenes ekoloģijas institūts, biedrība “Ģimenes attīstības un kultūras centrs ALISE”). Tika organizēta gan starpinstitūciju diskusija, gan arī tika ievākti institūciju un organizāciju viedokļi neklātienē. Tika analizēti gan vispārējie izaicinājumi, kas saistīti ar rekomendāciju ieviešanu, gan arī konkrētai problēmai veltītie ieteikumi. Diskusiju organizēšana par konkrētajai nozarei veltītajiem ieteikumiem tika uzticēta attiecīgu nozari pārraugošajai ministrijai.

Kopumā par CRC izteikti 80, OPSC –32, OPAC – 11 ieteikumi (kopā – 123 ieteikumi) par pasākumiem, kuri Komitejas ieskatā būtu veicami CRC, OPSC un OPAC izpildes nodrošināšanai:

1. vispārējie īstenošanas pasākumi (CRC 4.pants, 42.pants un 44.panta 6.punkts): visaptveroša politika un pamatnostādnes, politikas koordinācija, resursu piešķiršana, datu vākšana, neatkarīga uzraudzība, izplatīšana un izpratnes veicināšana, apmācība, sadarbība ar pilsonisko sabiedrību;
2. vispārējie principi (CRC 2., 3., 6. un 12. pants): diskriminācijas aizliegums, bērnu intereses, tiesības uz dzīvību, izdzīvošanu un attīstību, cieņa pret bērna viedokli;
3. pilsoniskās tiesības un brīvības (CRC 7., 8. un 13.–17. pants): vārds un pilsonība;
4. vardarbība pret bērniem (CRC 19. pants, 24. panta 3. punkts, 28. panta 2. punkts, 34. pants, 37. panta (a) punkts un 39. pants): bērna brīvība no visa veida vardarbības, seksuālā vardarbība, uzticības tālruņa līnija;
5. ģimenes vide un alternatīvā aprūpe (CRC 5. pants, 9.–11. pants, 18. panta 1.–2. punkts, 20.–21. pants, 25. pants un 27. panta 4. punkts): ģimenes vide; bērni, kas nošķirti no ģimenes vides;
6. invaliditāte, pamata veselība un labklājība (CRC 6. pants, 18. panta 3. punkts, 23. pants, 24. pants, 26. pants, 27. panta 1.–3. punkts un 33. pants): bērni ar invaliditāti, veselība un veselības aprūpes pakalpojumi; pusaudžu veselība; narkotiku un apreibinošo vielu lietošana; dzīves līmenis;
7. izglītība, brīvais laiks un kultūras aktivitātes (CRC 28., 29., 30. un 31. punkts): izglītība, tostarp arodapmācības un konsultēšana; atpūta, brīvais laiks, izklaides, kultūras un mākslinieciskās aktivitātes;
8. īpašie aizsardzības pasākumi (CRC 22., 30., 32.–33., 35. –36. pants, 37. panta b) – d) punkts, 38., 39. un 40. pants): patvēruma meklētāji un bēgļu bērni; tiesvedības nepilngadīgo lietās pārvaldība; bērni, kas ir upuri un noziegumu liecinieki;
9. tirdzniecības ar bērniem, bērna prostitūcijas un bērna pornogrāfijas novēršana (OPSC 9. panta 1. un 2. paragrāfs): pasākumi, lai novērstu noziedzīgus nodarījumus, kas aizliegti Papildu protokolā; bērnu seksa tūrisms;
10. tirdzniecības ar bērniem, bērna pornogrāfijas, bērna prostitūcijas un līdzīgu darbību aizliegums (OPSC 3. pants, 4. panta 2. un 3. paragrāfs, 5. pants, 6. pants un 7. pants): esošie likumi un noteikumi krimināltiesībās; nesodāmība; ekstrateritoriāla jurisdikcija un izdošana;
11. cietušo bērnu tiesību aizsardzība (OPSC 8. pants un 9. panta 3. un 4. paragrāfs): pasākumi tādu bērnu tiesību un interešu aizsardzībai, kas cietuši no Papildu protokolā iekļautajiem noziedzīgajiem nodarījumiem; krimināltiesību sistēmas aizsardzības pasākumi; upuru atlabšana un reintegrācija;
12. OPAC: izplatīšana un izpratnes veicināšana; apmācība; dati; militārā izglītība; cilvēktiesību un miera izglītība; aizliegums un ar to saistītie jautājumi (spēkā esošie likumi un noteikumi krimināltiesībās; ekstrateritoriālā jurisdikcija un izdošana); aizsardzība, atveseļošana un reintegrācija (cietušo bērnu tiesību aizsardzībai pieņemtie pasākumi); starptautiskā palīdzība un sadarbība;
13. CRC Papildu protokola par komunikāciju procedūru ratifikācija, kā arī citu starptautisko cilvēktiesību instrumentu ratifikācija, sadarbība ar reģionālajām iestādēm.

Vienlaikus, analizējot Komitejas Latvijai izteiktajos noslēguma apsvērumos sniegtās rekomendācijas, konstatēts, ka daudzi rekomendētie pasākumi ir tikuši pilnībā vai daļēji īstenoti un tādēļ attiecīgā rekomendācija nav vairs aktuāla. Iespējamais cēlonis arī šādām jau faktiski izpildītām rekomendācijām ir apstāklis, ka ANO Bērnu tiesību komitejas rīcībā noslēguma apsvērumu sagatavošanas laikā nav bijusi pietiekami plaša un aktuāla informācija par attiecīgā bērnu tiesību garantiju ieviešanas statusu Latvijā. Tādēļ arī tikušas formulētas atsevišķas rekomendācijas, kuras rekomendāciju sniegšanas brīdī bija pilnībā vai daļēji izpildītas. Ir jāņem vērā, ka ANO Bērnu tiesību komiteja izvērtēja Latvijas situāciju laika posmā no 2004.gada 1.janvāra līdz 2015.gada 31.decembrim. Šai laikā notikušas nozīmīgas pārmaiņas daudzos ar bērnu tiesību nodrošināšanu saistītos jautājumos. Tādējādi, gatavojot nākamo nacionālo ziņojumu par CRC, OPSC un OPAC izpildi, Latvijai nepieciešams nodrošināt pēc iespējas aktuālākas informācijas nodrošināšanu Komitejai, kā arī iesniegt nacionālo ziņojumu noteiktajā termiņā.

 Tajā pašā laikā ir arī rekomendācijas, kur kompetento valsts institūciju redzējums ir diametrāli pretējs Komitejas nostājai. Saskaņā ar rekomendāciju par OPSC 13.punktu Latvija tiek mudināta veikt pasākumus, lai aizliegtu ar militāro ieroču izmantošanu saistītās militārās apmācības bērniem vecumā līdz 18 gadiem vispār, un jo īpaši kustībā “Jaunsardze”, un izveidot regulāru “Jaunsardzes” programmas uzraudzību, lai nodrošinātu to, ka mācību programma un mācību personāls ievēro OPAC. Saskaņā ar AIM sniegto viedokli OPAC ataino neatbilstošu situāciju par AIM darbību atbilstību starptautiskajām bērnu tiesību aizsardzības prasībām. Kustības “Jaunsardze” ietvaros bērni un jaunieši apgūst interešu izglītības programmu. Interešu izglītību reglamentē Izglītības likums un Jaunsardzes interešu izglītības programmu īstenošanā AIM padotībā esošais Jaunsardzes un informācijas centrs cieši sadarbojas ar pašvaldībām, kas atbilstoši Izglītības likumam ir atbildīgas par interešu izglītības nodrošināšanu to teritorijā.

 Savukārt par atsevišķiem ieteiktajiem pasākumiem saņemti iebildumi no nevalstisko organizāciju puses, mudinot valsti, neīstenot attiecīgus Komitejas ieteiktos pasākumus. Piemēram, CRC 27.punkta c. rekomendācija rosina veikt pētījumus par bērnu, kuri ir lesbietes, geji vai transpersonas, un biseksuālu un interseksuālu bērnu diskrimināciju, aktīvāk apkarot noraidošu attieksmi, un novērst bērnu diskriminēšanu, balstoties uz viņu seksuālo orientāciju, dzimuma identitāti un seksuālo raksturojumu. Saskaņā ar biedrības “Asociācija Ģimene” sniegto atzinumu minētais ieteikums nonāk pretrunā ar Komitejas izteikto secinājumu par jau pastāvošo diskrimināciju pret šādiem bērniem (kaut arī pētījums par šo jautājumu vēl nav ticis veikts).

Virkne Komitejas rekomendēto pasākumu tiek īstenoti dažādu nozares ministriju īstenoto politikas plānošanas dokumentu ietvaros.

Plāna īstenošana ir saistīta ar šādiem galvenajiem politikas plānošanas dokumentiem:

|  |  |  |
| --- | --- | --- |
|  | Nacionālās identitātes, pilsoniskās sabiedrības un integrācijas politikas pamatnostādnes 2012.–2018.gadam (apstiprinātas ar Ministru kabineta 2011.gada 20.oktobra rīkojumu Nr.542); | KM |
|  | Kultūrpolitikas pamatnostādnes 2014.–2020.gadam „Radošā Latvija” (apstiprinātas ar Ministru kabineta 2014.gada 29.jūlija rīkojumu Nr.401);  | KM |
|  | Bērnu noziedzības novēršanas un bērnu aizsardzības pret noziedzīgu nodarījumu pamatnostādnes 2013.-2019.gadam (atbalstītas ar Ministru kabineta 2013.gada 21.augusta rīkojumu Nr.392); | IEM |
|  | Cilvēku tirdzniecības novēršanas pamatnostādnes 2014.– 2020.gadam (atbalstītas ar Ministru kabineta 2014.gada 21.janvāra rīkojumu Nr.29); | IEM |
|  | Narkotisko un psihotropo vielu un to atkarības izplatības ierobežošanas un kontroles pamatnostādnes 2011.–2017.gadam (atbalstītas ar Ministru kabineta 2011.gada 14.marta rīkojumu Nr.98); | IEM |
|  | Rīcības plāna projekts nepilngadīgo aizsardzībai no noziedzīgiem nodarījumiem pret tikumību un dzimumneaizskaramību 2017.-2020.gadam (uzdevums izstrādāt rīcības plānu noteikts Noziedzības novēršanas padomes 2016.gada 22.jūnijā, protokols Nr.2, 1.paragrāfa 2.punkts);  | TM |
|  | Ģimenes valsts politikas pamatnostādnēm 2011.–2017.gadam (atbalstītas ar Ministru kabineta 2011.gada 18.februāra rīkojumu Nr.65); | LM |
|  | „Rīcības plāns personu, kurām nepieciešama starptautiskā aizsardzība, pārvietošanai un uzņemšanai Latvijā” (apstiprināts ar 2015.gada 2.decembra rīkojumu Nr.759); | KM |
|  | Izglītības attīstības pamatnostādnes 2014.-2020.gadam (pieņemts Saeimā 2014.gada 22.maijā); | IZM |
|  | Sabiedrības veselības pamatnostādnes 2014.−2020.gadam (atbalstītas ar Ministru kabineta 2014.gada 14.oktobra rīkojumu NR.589); | VM |

|  |  |  |
| --- | --- | --- |
| **PLĀNA MĒRĶIS** | **Nodrošināt Apvienoto Nāciju Organizācijas Bērnu tiesību komitejas noslēguma apsvērumos Latvijai izteikto rekomendāciju izpildi** |  |
| **Politikas rezultāts/-i un rezultatīvais rādītājs/-i** | ***Politikas rezultāts:*** *visas Apvienoto Nāciju Organizācijas Bērnu tiesību komitejas noslēguma apsvērumos Latvijai izteiktās rekomendācijas ir tikušas izvērtētas un atbilstoši veiktajam izvērtējumam tiek nodrošināta turpmākā nepieciešamā rīcība (izpilde)****Politikas rezultatīvie rādītāji 2018.gadā:***1. *Bērnu īpatsvars, kuri cietuši no seksuālas vardarbības, kas tiek nopratināti bērniem draudzīgā veidā (no kopējā nopratināto bērnu skaita, kuri cietuši no seksuālas vardarbības).*
2. *Obligātā izglītības vecuma izglītības iestādēs nereģistrētie bērni (izņemot tos, kuri ir izbraukuši uz ārvalstīm un izglītību iegūst tur).*
3. *Vardarbībā cietušo bērnu skaits, tostarp vardarbībā ģimenē cietušo bērnu skaits.*
4. *Latvijas pilsonību ieguvušo bērnu skaits, kuri citādi būtu bezvalstnieki un kuri dzimuši vecākiem ar nepilsoņa statusu vai vecākiem, kuri nevar savu pilsonību nodot bērniem.*
5. *Aizturēto nepilngadīgo patvēruma meklētāju skaits.*
6. *Bērnu skaits, kuriem piemērots brīvības atņemšanas sods.*
 |  |
| **1.RĪCĪBAS VIRZIENS** | **Vispārīgie CRC īstenošanas pasākumi (CRC 4.pants, 42.panrs un 44.panta 6.punkts)** |
|  **Nr.** **p.k.** | **Pasākums** | **Darbības rezultāts** |  **Rezultatīvais rādītājs** | **Atbildīgā institūcija** | **Līdzatbildīgās institūcijas** | **Izpildes termiņš** | **Finansējuma avots** |
| 1.  | Izstrādāt visaptverošu informācijas sistēmu, kas aptver visas CRC jomas, kā arī stiprināt valsts datu operatoru kapacitāti laicīgai un pareizai datu ievadīšanai dažādās informācijas sistēmās(CRC 17.rekomendācija). | Uzlabot Nepilngadīgo personu atbalsta informācijas sistēmas (NPAIS) funkcionalitāti, lai nodrošinātu efektīvāku sistēmas darbību, kā arī, lai pilnveidotu starpinstitūciju sadarbību labākai bērnu tiesību aizsardzībai. | Izstrādāti un ieviesti tehniskie pilnveidojumi Nepilngadīgo personu atbalsta informācijas sistēmā (NPAIS) | LM (VBTAI) | IEM IC | 2018.gada 2.pusgads | ES struktūrfondi  |
| **2. RĪCĪBAS VIRZIENS** | ***Vispārējie bērnu tiesību principi (Konvencijas 2., 3., 6.un 12.pants)***  |
|  **Nr.** **p.k.** | **Pasākums** | **Darbības rezultāts** |  **Rezultatīvais rādītājs** | **Atbildīgā institūcija** | **Līdzatbildīgās institūcijas** | **Izpildes termiņš** | **Finansējuma avots** |
|  |
| 2. | Ieviest bērnu līdzdalības novērtēšanas sistēmu (CRC 33.(a),(b),(c) rekomendācija). | Īstenota bērnu līdzdalības novērtēšanas sistēma atbilstoši Eiropas Padomes izstrādātajai bērnu līdzdalības novērtēšanas metodikai.  | veikts 1 bērnu līdzdalības novērtējums  | LM, Latvijas Bērnu labklājības tīkls | Eiropas Padome, Latvijas Jaunatnes padome | 2017.gada 2.pusgads | Valsts programma bērna un ģimenes stāvokļa uzlabošanai 2017.gadam  |
| *Skaidrojums:**Eiropas Padomes Bērnu līdzdalības novērtēšanas rīka ieviešana 2017.gadā tiek īstenota saskaņā ar Valsts programmu bērna un ģimenes stāvokļa uzlabošanai 2017.gadam (apstiprināta ar labklājības ministra 2017.gada 18.janvāra rīkojumu nr.9, 2.1.apakšnodaļa “Sabiedrības informēšanas kampaņa “Palīdzi bērnam izaugt!””).**Saskaņā ar valsts programmu nepieciešams ieviest uz vienotiem standartiem balstītu novērtējumu tam, kā un cik lielā mērā tiek ievērotas bērna tiesības tikt uzklausītam un piedalīties lēmumu pieņemšanā, kas ietekmē bērnu, piemēram, aizgādības lietās, adopcijas lietās, kā arī lietās, kur bērns ir cietis no vardarbības vai cita likumpārkāpuma, lietās, kur bērns ir izdarījis likumpārkāpumu vai ir liecinieks. Tāpat izvērtējums aptver tādas bērnam nozīmīgas dzīves sfēras kā izglītība, veselība, kultūra u.c. Pamata kritēriji bērna līdzdalības novērtēšanai izriet no Apvienoto Nāciju Organizācijas Bērnu tiesību konvencijas un Eiropas Padomes Ministru komitejas rekomendācijām Rec(2012)2 dalībvalstīm par bērnu un jauniešu līdz 18 gadu vecumam līdzdalību. Nepieciešamība Latvijai īstenot minēto projektu izriet arī no Apvienoto Nāciju Organizācijas Bērnu tiesību komitejas Latvijai adresētajām rekomendācijām 2016.gada 29.janvāra noslēguma apsvērumos par Latvijas nacionālo ziņojumu par Apvienoto Nāciju Organizācijas Bērnu tiesību konvencijas izpildi.* |
| **3. RĪCĪBAS VIRZIENS** | **Pilsoniskās tiesības un brīvības (Konvencijas 7., 8.un 13.-17.pants)** |
|  **Nr.** **p.k.** | **Pasākums** | **Darbības rezultāts** |  **Rezultatīvais rādītājs** | **Atbildīgā institūcija** | **Līdzatbildīgās institūcijas** | **Izpildes termiņš** | **Finansējuma avots** |
| 3. | Pārskatīt Pilsonības likumu, izvērtējot iespējas pilsonību *automātiski* piešķirta tiem Latvijā dzimušajiem bērniem, kuri citādi būtu bezvalstnieki un kuri nākuši pasaulē vecākiem ar nepilsoņu statusu vai vecākiem, kuri nevar savu pilsonību nodot bērniem (CRC 35.rekomendācija) | Veikt padziļinātu diskusiju un izvērtējumu par automātisku pilsonības piešķiršanu nepilsoņu bērniem | 3.1. Sagatavots izvērtējums, iesniegts izskatīšanai MK3.2. Nepieciešamības gadījumā izstrādāti un iesniegti MK grozījumi normatīvajos aktos, ņemot vērā 3.1.apakšpunktā veikto izvērtējumu | IEM | - | 2018.gada 2.pusgads | Esošā finansējuma ietvaros |
| **4. RĪCĪBAS VIRZIENS** | **Vardarbība pret bērniem (Konvencijas 19.pants, 24.panta 3.punkts, 28.panta 2.punkts, 34.pants, 37.panta (a) punkts un 39.pants)** |
|  **Nr.** **p.k.** | **Pasākums** | **Darbības rezultāts** |  **Rezultatīvais rādītājs** | **Atbildīgā institūcija** | **Līdzatbildīgās institūcijas** | **Izpildes termiņš** | **Finansējuma avots** |
| 4.  | Bērniem draudzīga pierādījumu iegūšana izmeklēšanas procesā (CRC 37. (b);39. (b)), 65. (a), OPSC 28. (a) rekomendācijas) | 4.1. Īstenots Bērna mājas izmēģinājuma projekts Rīgas pašvaldībā | Izstrādāta Bērna mājas metodoloģija, veiktas vismaz 20 bērnu intervijas atbilstoši minētajai metodoloģijai | LM/TM; nodibinājums “Centrs Dardedze|  | IEM (VP), VM, Rīgas pašvaldība, Ģenerālprokuratūra, Valsts tiesu medicīniskās ekspertīzes centrs | 2017.gada 2.pusgads | Valsts programma bērna un ģimenes stāvokļa uzlabošanai 2017.gadam |
| 4.2. Nodrošināta Bērna mājas turpmāka funkcionēšana un attīstība reģionos\* | Veiktas vismaz 40 bērnu, kuri cietuši no seksuālas vardarbības, nopratināšanas Bērna mājas starpinstitūciju sadarbības modeļa ietvaros  | LM/TM; nodibinājums “Centrs Dardedze|  | IEM (VP), VM, pašvaldības institūcijas, Ģenerālprokuratūra, Valsts tiesu medicīniskās ekspertīzes centrs, kā arī citas institūcijas atbilstoši 4.1.apakšpunktā minētajā metodoloģijā noteiktajam iestāžu kompetenču sadalījumam | 2018.gada 2.pusgads | Eiropas Ekonomikas zonas finanšu instruments \* |
| *Skaidrojums:* *Bērna mājas (starptautiski lietotais termins “barnahus”) izveides Rīgā, Cieceres ielā 3A izmēģinājumprojekts tiek īstenots saskaņā ar Valsts programmu bērna un ģimenes stāvokļa uzlabošanai 2017.gadam (apstiprināta ar labklājības ministra 2017.gada 18.janvāra rīkojumu nr.9, III. nodaļa “BĒRNU MĀJAS” projekta īstenošana).**Saskaņā ar minēto projektu nepieciešams: izveidot bērna, kurš cietis no vardarbības, starpdisciplināras un starpinstitucionālas intervijas veikšanai, kā arī apskates veikšanai piemērotu un bērniem draudzīgu vidi; nodrošināt nepieciešamo aprīkojumu un iekārtojumu cietušā bērna intervijas un apskates veikšanai; nodrošināt starpdisciplinārā un starpinstitucionālā darba koordinēšanu saistībā ar bērniem draudzīgas intervijas, apskates veikšanu un atbalsta un aizsardzības pasākumu organizēšanu bērna un ģimenei; nodrošināt speciālistu mācības, kas piedalīsies starpdisciplinārajā un starpinstitucionālajā darbā ar cietušo bērnu.**\*Bērna mājas attīstīšanas uzsākšana reģionos Plāna ietvaros plānotajā termiņā ir atkarīga no tā, cik drīz tiks panākta vienošanās starp Latviju un Eiropas Ekonomikas zonas finanšu instrumentu un Norvēģijas finanšu instrumenta pārstāvošajām valstīm attiecībā uz finansējuma piešķiršanu bērniem draudzīga nopratināšanas pakalpojuma (Bērna mājas) nodrošināšanai Latvijas reģionos. Saskaņā ar FM 04.07.2017. sniegtajām prognozēm optimistiskākā scenārija gadījumā potenciāli Eiropas Ekonomikas zonas finanšu instrumenta un Norvēģijas finanšu instrumenta programmas īstenošana varētu tikt uzsākta 2018.gada nogalē.* |
| 5.  | Ātri izmeklēt visus ziņotos gadījumus par vardarbību pret bērniem, kā arī notiesāt un sodīt vainīgos (CRC 37. (b) rekomendācija) | Veikt grozījumus Kriminālprocesa likuma 14.panta trešajā daļā, nosakot, ka kriminālprocesam, kurā iesaistīta nepilngadīga persona, saprātīga termiņa nodrošināšanā ir priekšrocība salīdzinājumā ar pārējiem kriminālprocesiem | Grozījumi Kriminālprocesa likuma 14. panta trešajā daļā | TM | - | 2018.gada 2.pusgads | Esošā finansējuma ietvaros |
| **5. RĪCĪBAS VIRZIENS** | **Ģimenes vide un alternatīvā aprūpe (Konvencijas 5.pants, 9.-11.pants, 18.panta 1.-2.punkts, 20.-21.pants, 25.pants un 27.panta 4.punkts)**  |
|  **Nr.** **p.k.** | **Pasākums** | **Darbības rezultāts** |  **Rezultatīvais rādītājs** | **Atbildīgā institūcija** | **Līdzatbildīgās institūcijas** | **Izpildes termiņš** | **Finansējuma avots** |
| 6. | Uzlabot tiesībaizsardzības iestāžu amatpersonu kapacitāti saistībā ar pienākumu reģistrēt un izmeklēt visus zināmos vardarbības gadījumus pret bērniem, tostarp tos, kas notikuši ģimenes vidē (CRC 43.(b) rekomendācija) | Likumprojekta izstrāde, kas izveidos sadarbības mehānismu pašvaldībās, lai iesaistītās valsts un pašvaldību institūcijas efektīvāk sadarbotos ar mērķi novērst vardarbību ģimenē (tajā skaitā arī pret bērniem) | MK iesniegts likumprojekts | TM | IEM, LM, VM, IZM, pašvaldības | 2017.gada 2.pusgads | Esošā finansējuma ietvaros |
| **6.RĪCĪBAS VIRZIENS** | **Izglītība, brīvais laiks un kultūras aktivitātes (Konvencijas 28., 29., 30.un 31.punkts)** |
|  **Nr.** **p.k.** | **Pasākums** | **Darbības rezultāts** |  **Rezultatīvais rādītājs** | **Atbildīgā institūcija** | **Līdzatbildīgās institūcijas** | **Izpildes termiņš** | **Finansējuma avots** |
| 7. | Uzlabot pašvaldību darbu saistībā ar obligātā izglītības vecuma izglītības iestādēs nereģistrēto bērnu atrašanās vietas un izglītības iestādes neapmeklēšanas iemesla noskaidrošanu (CRC, 57.rekomendācija) | Izvērtēt cēloņus, kādēļ pašvaldībām trūkst pilnīgas informācijas par obligātā izglītības vecuma izglītības iestādēs nereģistrēto bērnu atrašanās vietu un izglītības iestādes neapmeklēšanas iemesliem | 7.1.Sagatavots izvērtējums un priekšlikumi nepieciešamajiem uzlabojumiem; minētais izvērtējums un priekšlikumi iesniegti MK7.2. Nepieciešamības gadījumā izstrādāti un iesniegti MK grozījumi normatīvajos aktos | VARAM | IZM | 2018.gada 2.pusgads | Esošā finansējuma ietvaros |
| 8. | Izveidot mehānismu, kā pašvaldību un kompetento valsts institūciju sadarbībā nodrošināt bērniem ar invaliditāti un ilgstoši slimojošiem obligātā izglītības vecuma bērniem, kas nav reģistrēti nevienā izglītības iestādē, izglītības ieguvi vismaz minimālā līmenī (CRC 57.rekomendācija) | Sagatavoti priekšlikumi mehānismam, kā pašvaldību un kompetento valsts institūciju sadarbībā nodrošināt bērniem ar invaliditāti un ilgstoši slimojošiem obligātā izglītības vecuma bērniem, kas nav reģistrēti nevienā izglītības iestādē, izglītības ieguvi vismaz minimālā līmenī | 8.1.Sagatavotie priekšlikumi iesniegti MK8.2. Nepieciešamības gadījumā izstrādāti un iesniegti MK grozījumi normatīvajos aktos | VARAM | IKVD | 2018.gada 2.pusgads | Esošā finansējuma ietvaros |
| *Skaidrojums:**Lai gan pašvaldību veiktais darbs izglītības iestādēs nereģistrētu bērnu atrašanās vietas noskaidrošanā ir uzlabojies, tomēr, piemēram, 2016.gadā bija 702 bērni 5 līdz 18 gadu vecumā, par kuriem pašvaldībām nav informācijas, 333 bērni, kuriem pašvaldība nav norādījusi statusu, un 310 bērni, par kuriem pašvaldības norādījušas statusu “pašvaldība noskaidro situāciju”. Līdz ar to var secināt, ka pašvaldību rīcībā 2016.gadā nebija pilnīgas informācijas par iemesliem, kādēļ 1345 bērni nav reģistrēti izglītības iestādēs.**Apkopojot informāciju par izglītības iestādēs nereģistrētiem bērniem, katru gadu tiek identificēti atsevišķi ilgstoši slimojoši bērni un bērni invalīdi, kas nav reģistrēti nevienā izglītības iestādē. Tas nozīmē, ka šie bērni neiegūst savām individuālajām vajadzībām, spējām un veselībai atbilstošu izglītību. Piemēram, pēc 2016.gada datiem Latvijā bija 20 bērni invalīdi un 12 ilgstoši slimojoši obligātā izglītības vecuma bērni (5–18 gadi), kuri nav reģistrēti nevienā izglītības iestādē.* |
| **7.RĪCĪBAS VIRZIENS** | **Īpašie aizsardzības pasākumi (Konvencijas 22., 30., 32..-33., 35.-36.pants, 37.panta (b) – (d) punkts, 38., 39.un 40.pants)** |
|  **Nr.** **p.k.** | **Pasākums** | **Darbības rezultāts** |  **Rezultatīvais rādītājs** | **Atbildīgā institūcija** | **Līdzatbildīgās institūcijas** | **Izpildes termiņš** | **Finansējuma avots** |
| 9. | Pārskatīt Patvēruma likumu, lai uz patvēruma meklētāju bērniem patvēruma meklēšanas procedūras laikā neattiektos aizturēšana (CRC 61. (a) rekomendācija) | Izvērtēt iespējas precizēt Patvēruma likumā ietverto tiesisko regulējumu, lai uz patvēruma meklētāju bērniem patvēruma meklēšanas procedūras laikā neattiektos aizturēšana | 9.1.Sagatavots ziņojums par iespējām precizēt Patvēruma likumu vai mainīt līdzšinējo praksi saistībā ar nepavadīto bērnu aizturēšanu, minētais ziņojums iesniegts MK9.2. Nepieciešamības gadījumā izstrādāti un iesniegti MK grozījumi normatīvajos aktos | IEM | - | 2018.gada 2.pusgads | Esošā finansējuma ietvaros |
| 10. | Panākt, ka brīvības atņemšanu piemēro tikai galējas nepieciešamības gadījumā, nosaka īsākos iespējamos šāda soda termiņus un regulāri pārskata šādus sodus ar mērķi tos atcelt (CRC 63. (b) rekomendācija) | Veikt grozījumus Kriminālprocesa likuma 273. panta pirmajā daļā, nosakot, ka nepilngadīgajam apcietinājumu piemēro tikai kā galējas nepieciešamības līdzekli, izvērtējot citu drošības līdzekļu piemērošanas pamatu. | Grozījumi Kriminālprocesa likuma 273.panta pirmajā daļā iesniegti MK | TM | - | 2017.gada 2.pusgads | Esošā finansējuma ietvaros |
| 11. | Uzlabot sadarbību starp juridiskajiem un sociālajiem dienestiem, lai pilnībā aizsargātu cietušo bērnu tiesības (CRC, 65. (a) rekomendācija) | Izstrādāt likumprojektu, kas paredz ciešāku starpinstitucionālo sadarbību bērnu tiesību aizsardzības jomā | Likumprojekts iesniegts MK | TM | - | 2017.gada 2.pusgads | Esošā finansējuma ietvaros |
| 12.  | Palielināt kompensāciju cietušajiem bērniem, tostarp izmantojot Juridiskās palīdzības administrācijas starpniecību (CRC 65. (c) rekomendācija) | Izstrādāti grozījumi likumā "Par valsts kompensāciju cietušajiem"" | Likumprojekts "Grozījumi likumā "Par valsts kompensāciju cietušajiem"", iesniegts MK  | TM (JPA) | - | 2018.gada 2.pusgads | Esošā finansējuma ietvaros |
| **8.RĪCĪBAS VIRZIENS** | **Trešā papildu protokola par individuālo sūdzību izskatīšanas procedūru ratifikācija**  |
|  **Nr.** **p.k.** | **Pasākums** | **Darbības rezultāts** |  **Rezultatīvais rādītājs** | **Atbildīgā institūcija** | **Līdzatbildīgās institūcijas** | **Izpildes termiņš** | **Finansējuma avots** |
| 1.
 | ANO Bērnu tiesību konvencijas Trešā papildu protokola par individuālo sūdzību izskatīšanas procedūru ratificēšana (CRC 66.rekomendācija). | Izvērtēt ANO Bērnu tiesību konvencijas Trešā papildu protokola par individuālo sūdzību izskatīšanas procedūru parakstīšanas un ratificēšanas iespējas | Izvērtējums par iespējām parakstīt un ratificēt ANO Bērnu tiesību konvencijas Trešo papildu protokolu par individuālo sūdzību izskatīšanas procedūru iesniegts MK | ĀM | LM | 2018.gada 2.pusgads | Esošā finansējuma ietvaros |
| *Izvērtējot iespēju pievienoties ANO Bērnu tiesību konvencijas Trešajam papildu protokolam par individuālo sūdzību izskatīšanas procedūru un tādējādi atzīstot Komitejas kompetenci izskatīt sūdzības pret Latviju, būtu jāņem vērā vairāki savstarpēji saistītie aspekti. Pirmkārt, būtu jānosaka atbildīgā institūcija, kura pārstāvētu Latviju Komitejas ierosinātās individuālās sūdzības izskatīšanas procedūras ietvaros. Valsts pārstāvība šajos gadījumos parasti ietver apsvērumu sniegšanu par Komitejā iesniegtās sūdzības pieņemamību un būtību, saziņa ar Komitejas sekretariātu, Komitejas darbības metožu izpēte, u.c., un šīs funkcijas izpildei atbildīgajai institūcijai nepieciešami pienācīgi resursi. Lai gūtu priekšstatu par Komitejas darbību un par resursiem, kas nepieciešami valsts interešu pārstāvībai, būtu ieteicams apzināt citu Trešā papildu protokola dalībvalstu pieredzi attiecībā uz vidējo lietu skaitu, par kurām valstij jāsniedz apsvērumi. Papildus, ņemot vērā iepriekšējo pieredzi darbā ar ANO cilvēktiesību konvenciju uzraugošiem mehānismiem, jāpievērš uzmanība tam, ka starptautisko cilvēktiesību aizsardzības standarti un to interpretācija ANO ietvaros (ANO Bērnu tiesību konvencijas tvērums), var atšķirties no reģionālajā cilvēktiesību instrumentā (Eiropas Cilvēktiesību un pamatbrīvību konvencija) ietvertā tiesību tvēruma un interpretācijas. Tas savukārt var novest pie atšķirīgas pieejas un atšķirīgiem secinājumiem divu mehānismu praksē pret valsti iesniegto sūdzību kontekstā.*  |
| **9.RĪCĪBAS VIRZIENS** | **Starptautisko cilvēktiesību instrumentu ratifikācija** |
|  **Nr.** **p.k.** | **Pasākums** | **Darbības rezultāts** |  **Rezultatīvais rādītājs** | **Atbildīgā institūcija** | **Līdzatbildīgās institūcijas** | **Izpildes termiņš** | **Finansējuma avots** |
| 14. | Pievienoties 2006.gada 20.decembra ANO konvencijai par visu personu aizsardzību pret piespiedu pazušanu (CRC 67.rekomendācija). | Izvērtēt iespēju pievienoties 2006.gada 20.decembra ANO konvencijai par visu personu aizsardzību pret piespiedu pazušanu | Izvērtējums par iespējām pievienoties 2006.gada 20.decembra ANO konvencijai par visu personu aizsardzību pret piespiedu pazušanu iesniegts MK | ĀM | IEM | 2017.gada 2.pusgads | Esošā finansējuma ietvaros |
| **10.RĪCĪBAS VIRZIENS** | **Cietušo bērnu tiesību aizsardzība (OPSC 8.pants un 9.panta 3,un 4,paragrāfs)** |
|  **Nr.** **p.k.** | **Pasākums** | **Darbības rezultāts** |  **Rezultatīvais rādītājs** | **Atbildīgā institūcija** | **Līdzatbildīgās institūcijas** | **Izpildes termiņš** | **Finansējuma avots** |
| 15.  | Nodrošinātu, ka visās kriminālprocesa stadijās tiek garantētas bērna tiesības saņemt informāciju un tikt uzklausītam un ka prioritārā nozīme tiek piešķirta bērna interesēm (OPSC 30. (a) rekomendācija) | Veikt grozījumus Kriminālprocesa likumā, nostiprinot nepilngadīgā tiesības piedalīties procesuālajās darbībās kopā ar pārstāvi un uzticības personu, kā arī tiesības piedalīties krimināllietas iztiesāšanā; nosakot, ka kriminālprocesu, kurā iesaistīts nepilngadīgais, veic, ievērojot nepilngadīgā vecumu, briedumu un jebkādas īpašās vajadzības. | Grozījumi Kriminālprocesa likuma 12.un 60.2 pantā iesniegti MK | TM | - | 2017.gada 2.pusgads | Esošā finansējuma ietvaros |
| **11.RĪCĪBAS VIRZIENS** | Aizliegums bērnu iesaistīšanai bruņotā konfliktā un ar to saistītie jautājumi |
|  **Nr.** **p.k.** | **Pasākums** | **Darbības rezultāts** |  **Rezultatīvais rādītājs** | **Atbildīgā institūcija** | **Līdzatbildīgās institūcijas** | **Izpildes termiņš** | **Finansējuma avots** |
| 16.  | Noteikt kriminālatbildību par bērnu vecumā līdz 18 gadiem vervēšanu no bruņoto spēku vai nevalstisku bruņotu grupējumu puses un par bērnu izmantošanu, iesaistīšanu un līdzdalību karadarbībā (OPAC 17.rekomendācija) | Izvērtēt tiesisko regulējumu, kas saistīts ar kriminālatbildību par bērnu vecumā līdz 18 gadiem vervēšanu no bruņoto spēku vai nevalstisku bruņotu grupējumu puses un par bērnu izmantošanu, iesaistīšanu un līdzdalību karadarbībā | Sagatavots izvērtējums; minētais izvērtējums iesniegts izskatīšanai Noziedzības novēršanas padomē | TM | IEM, AIM | 2018.gada 2.pusgads | Esošā finansējuma ietvaros |

# **III. Teritoriālā perspektīva**

Plānotie uzdevumi un pasākumi tiks īstenoti visā Latvijas teritorijā.

# **IV. Ietekmes novērtējums uz valsts un pašvaldību budžetu**

|  |
| --- |
| Kopsavilkums par plānā iekļauto uzdevumu īstenošanai nepieciešamo valsts un pašvaldību budžeta finansējumu |
|  |  |  |  |  |  |  |  |  |  |  | *euro* |
| **Uzdevums** | **Pasākums** | **Budžeta programmas (apakšprogrammas)kods un nosaukums** | **Vidēja termiņa budžeta ietvara likumā plānotais finansējums** | **Nepieciešamais papildu finansējums** | **Pasākuma īstenošanas gads (ja pasākuma īstenošana ir terminēta)** |
| **2017.(n gads)** | **2018. (n + 1)**  | **2019. (n + 2)**  | **2018. (n + 1)**  | **2019. (n + 2)**  | **2020. (n + 3)** | **turpmākajā laikposmā līdz pasākuma pabeigšanai (ja pasākuma īstenošana ir terminēta)** | **turpmāk ik gadu (ja pasākuma izpilde nav terminēta)** |
| **Finansējums plāna realizācijai kopā**  |  |  | **87 073** | **69 500** | **641 947** | **0** | **641 947** | **641 947** | **0** | **641 947** | **0** |
| tajā skaitā |   |   |   |   |   |   |   |   |   |   |   |
| 18. Labklājības ministrija |   |   | 87 073 | 69 500 | 0 | 0 | 0 | 0 | 0 | 0 | 0 |
| Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošana  |  | 62.07.00 "Eiropas Reģionālās attīstības fonda (ERAF) īstenotie projekti labklājības nozarē (2014-2020)" | 41 673 | 69 500 | 0 | 0 | 0 | 0 | 0 | 0 | 0 |
| Valsts pamatfunkciju īstenošana  |  | 22.02.00 “Valsts programma bērnu un ģimenes stāvokļa uzlabošanai” | 45 400 | 0 | 0 | 0 | 0 | 0 | 0 | 0 | 2017. |
| Tieslietu ministrija |  |  | 0 | 0 | 641 947 | 0 | 641 947 | 641 947 | 0 | 641 947 | - |
| Pašvaldību budžets |  |  | 0 | 0 | 0 | 0 | 0 | 0 | 0 | 0 | 0 |
| 1. rīcības virziens “Vispārīgie Konvencijas īstenošanas pasākumi” |   |   | 41 673 | 69 500 | 0 | 0 | 0 | 0 | 0 | 0 | 2017. |
|   | 1. pasākums “Izstrādāt visaptverošu informācijas sistēmu, kas aptver visas Konvencijas jomas, kā arī stiprināt valsts datu operatoru kapacitāti laicīgai un pareizai datu ievadīšanai dažādās informācijas sistēmās”  |   | 41 673 | 69 500 | 0 | 0 | 0 | 0 | 0 | 0 | 2017. |
|   | 18. Labklājības ministrija | 62.07.00 "Eiropas Reģionālās attīstības fonda (ERAF) īstenotie projekti labklājības nozarē (2014-2020)" | 41 673 | 69 500 | 0 | 0 | 0 | 0 | 0 | 0 | 0 |
|  | Pašvaldību budžets |  | 0 | 0 | 0 | 0 | 0 | 0 | 0 | 0 | 0 |
| 2. rīcības virziens “Vispārējie bērnu tiesību principi” |   |   |  10 000 |  0 |  0 |  0 |  0 |  0 |  0 |  0 |  0 |
|   | 2. pasākums “Ieviest bērnu līdzdalības novērtēšanas sistēmu”  |   |   |   |   |   |   |   |   |   |   |
|   | 18. Labklājības ministrija | 22.02.00 "Valsts programma bērnu un ģimenes stāvokļa uzlabošanai" |  10 000 |  0 |  0 |  0 |  0 |  0 |  0 |  0 |  0 |
|  | Pašvaldību budžets |  | 0 | 0 | 0 | 0 | 0 | 0 | 0 | 0 | 0 |
| 3. rīcības virziens “Vardarbība pret bērniem” |   |   |  35 400 |  0 |  0 |  0 |  0 |  0 |  0 |  0 |  0 |
|  | 4.pasākums “Bērniem draudzīga pierādījumu iegūšana izmeklēša-nas procesā” |  | 35 400 | 0 | 0 | 0 | 0 | 0 | 0 | 0 | 0 |
|  | 18. Labklājības ministrija | 22.02.00 "Valsts programma bērnu un ģimenes stāvokļa uzlabošanai" | 35 400 | 0 | 0 | 0 | 0 | 0 | 0 | 0 | 0 |
|  | Pašvaldību budžets |  | 0 | 0 | 0 | 0 | 0 | 0 | 0 | 0 | 0 |
| 4. rīcības virziens “Īpašie aizsardzības pasākumi” |   |   |  0 |  0 | 641 947 | 0 |  641 947 | 641 947 |  0 |  641 947 |  0 |
|  | 12.pasākums “Palielināt kompensāciju cietušajiem bērniem, tostarp izmantojot Juridiskās palīdzības administrācijas starpniecību” |  | 0 | 0 | 641 947 | 0 | 641 947 | 641 947 | 0 | 641 947 | 0 |
|  | Tieslietu ministrija |  | 0 | 0 | 641 947 | 0 | 641 947 | 641 947 | 0 | 641 947 | 0 |
|  | Pašvaldību budžets |  | 0 | 0 | 0 | 0 | 0 | 0 | 0 | 0 | 0 |

**Paredzēto pasākumu detalizēti finansējuma aprēķini.**

|  |
| --- |
| **1. rīcības virziens „Vispārīgie Konvencijas īstenošanas pasākumi”** |
| **1.1. pasākums „Izstrādāt visaptverošu informācijas sistēmu, kas aptver visas Konvencijas jomas, kā arī stiprināt valsts datu operatoru kapacitāti laicīgai un pareizai datu ievadīšanai dažādās informācijas sistēmās”** | **Labklājības ministrijas aprēķini un skaidrojums:**2017.gadā tiek veikti pilnveidojumus Nepilngadīgo personu atbalsta informācijas sistēmā, kas ļaus: 1) VBTAI veikt informācijas apmaiņu ar kompetentajā pašvaldības iestādēm (izglītības iestādēm un sociālajiem dienestiem) par VBTAI konsultatīvajā kabinetā bērniem ar uzvedības traucējumiem izstrādātājām atbalsta programmām; 2) bērnu aprūpes iestādei, sociālajam dienestam un bāriņtiesai apmainīties ar informāciju par bērna, kurš ievietots bērnu aprūpes iestādē, aktuālo situāciju (reizi 3 vai 6 mēnešos).Kopējais ES struktūrfondu finansējums ir 111 172,4 EUR: 1. VBTAI īstenotajam ESF projektam Nr.9.2.1.3./16/I/001 “Atbalsta sistēmas pilnveide bērniem ar saskarsmes grūtībām, uzvedības traucējumiem un vardarbību ģimenē” - 41 672.40 EUR.
2. LM īstenotajam ERAF projektam Nr.2.2.1.1/16/I/003 “Deinstitucionalizācijas procesu atbalsta informācijas sistēma (1.kārta)” - 69 500 EUR).
 |
| **2. rīcības virziens “Vispārējie bērnu tiesību principi”** |
| **2. pasākums „Ieviest bērnu līdzdalības novērtēšanas sistēmu”** |  **Labklājības ministrijas aprēķini un skaidrojums:**Bērnu tiesības izteikt savu viedokli un piedalīties sev svarīgu lēmumu pieņemšanā tiks novērtētas atbilstoši Eiropas Padomes izstrādātajai metodoloģijai, kādā veicams bērnu līdzdalības novērtējums ([Bērnu līdzdalības novērtēšanas rīks](http://www.lm.gov.lv/text/3664)). Atbilstoši šai metodoloģijai pasākuma īstenošanas nodrošināšanai veicamas šādas aktivitātes: izglītojoši un informatīvi pasākumi, ar bērnu līdzdalības tiesību novērtēšanu saistīto materiālu tulkošana, dokumentācijas un informācijas avotu analīze, konsultācijās ar ieinteresētajām pusēm (arī bērniem) iegūto datu apstrāde, ziņojuma sagatavošana, kā arī priekšlikumu sagatavošana bērna tiesību uz līdzdalību labākai nodrošināšanai. Pasākumā ietvaros nepieciešamo aktivitāšu īstenošanai saskaņā ar Valsts programmu bērna un ģimenes stāvokļa uzlabošanai 2017.gada (apstiprināta ar labklājības ministra 2017.gada 18.janvāra rīkojumu Nr.9, 2.1.apakšnodaļa “Sabiedrības informēšanas kampaņa “Palīdzi bērnam izaugt!””) paredzēti 10 000 EUR.  |
| **3. rīcības virziens “Vardarbība pret bērniem”** |
| **4.pasākums “Bērniem draudzīga pierādījumu iegūšana izmeklēšanas procesā”** | **Labklājības ministrijas aprēķini un skaidrojums:**Pasākums tiks īstenots saskaņā ar Valsts programmu bērna un ģimenes stāvokļa uzlabošanai 2017.gadam (apstiprināta ar labklājības ministra 2017.gada 18.janvāra rīkojumu Nr.9, III. nodaļa “BĒRNA MĀJAS projekta īstenošana”), kurš paredz minētā pasākuma ieviešanai 35 400 EUR. Minētais pasākums paredz īstenot Bērna mājas (starptautiski lietotais termins “barnahus”) izveides Rīgā, Cieceres ielā 3A izmēģinājumprojektu 2017.gadā. Saskaņā ar minēto projektu: 1. tiks izveidota bērna, kurš cietis no vardarbības, starpdisciplināras un starpinstitucionālas intervijas veikšanai, kā arī apskates veikšanai piemērota un bērniem draudzīga vide;
2. nodrošināts nepieciešamais aprīkojums un iekārtojums cietušā bērna intervijas un apskates veikšanai;
3. nodrošināta starpdisciplinārā un starpinstitucionālā darba koordinēšana saistībā ar bērniem draudzīgas intervijas, apskates veikšanu un atbalsta un aizsardzības pasākumu organizēšanu bērnam un ģimenei;
4. nodrošinātas speciālistu mācības, kas piedalīsies starpdisciplinārajā un starpinstitucionālajā darbā ar cietušo bērnu Bērna mājas ietvaros;
5. izstrādāta un aprobēta Bērna mājas metodoloģija.
 |
| **4. rīcības virziens “Īpašie aizsardzības pasākumi”** |
| **12.pasākums “Palielināt kompensāciju cietušajiem bērniem, tostarp izmantojot Juridiskās palīdzības administrācijas starpniecību”** | **Tieslietu ministrijas aprēķini un skaidrojums:**Tieslietu ministrija sadarbībā ar Juridiskās palīdzības administrāciju ir izvērtējusi nepieciešamību uzsākt darbu pie likumprojekta "Grozījumi likumā "Par valsts kompensāciju cietušajiem"" izstrādes, kas paredzētu gan valsts kompensācijas apmēra palielināšanu, gan personu loka, kurām būtu tiesības uz valsts kompensāciju, paplašināšanu. Šāda valsts kompensācijas cietušajiem sistēmas pilnveide ir saistāma ar papildu finanšu ietekmi uz valsts budžetu. Līdz ar to šāda likumprojekta izstrāde un virzība izsludināšanai Valsts sekretāru sanāksmē iespējama pēc tam, kad būs rasts risinājums nepieciešamo valsts budžeta līdzekļu pieejamībai. Plānots, ka šā projekta virzību varētu uzsākt 2018. gadā, ja tiks saņemts papildu finansējums. Uz šo brīdi apzinātā ietekme (maksimālais papildus nepieciešamā finansējuma apmērs) ir aptuveni 641 947 EUR, sākot no 2019.gada katru gadu. Šajā aprēķinā nav īpaši izdalīti bērni kā cietušie, bet vienlīdz celtas kompensācijas visiem. |

Labklājības ministrs Jānis Reirs

12.07.2017. 11.42

4 837

Lauris Neikens,

Labklājības ministrijas

Bērnu un ģimenes politikas departamenta

vecākais eksperts,

tālr. 67021673;

fakss: 67276445,

Lauris.Neikens@lm.gov.lv